Εισαγωγή στο css

**Τι είναι CSS**

**CSS** σημαίνει **C**ascading **S**tyle **S**heets και **είναι στυλ που μπορούμε να ορίσουμε για τις HTML σελίδες**. Με τα στυλ ορίζουμε το χρώμα, το μέγεθος της γραμματοσειράς, την γραφή (bold, underline, κτλ.), το χρώμα του φοντου, τις διαστάσεις, την τιμή padding και μια σειρά από άλλες ιδιότητες των στοιχείων μιας ιστοσελίδας.

**Τι είναι στοιχείο της σελίδας;**

**Στοιχείο** είναι ένα οποιοδήποτε μέρος της HTML σελίδας, όπως: μια εικόνα, μια παράγραφος, μια λίστα, μια επιλογή μιας λίστας, μια επικεφαλίδα, ένα κείμενο ή μια λέξη που βρίσκεται μέσα σε ετικέτες διαμόρφωσης κτλ. Την λέξη **στοιχείο** θα την συναντήσετε πολύ συχνά σ' αυτήν την Σειρά Μαθημάτων, καθώς τα στυλ CSS εφαρμόζονται στα στοιχεία της σελίδας.

**Γιατί να χρησιμοποιήσουμε CSS;**

**Η χρήση CSS** κάνει πολύ εύκολη την διαχείριση της εμφάνισης των σελίδων μας. Για παράδειγμα, αν σε μια ιστοσελίδα, χωρίς χρήση CSS, θέλω να αλλάξω το χρώμα του φόντου σε όλες τις επικεφαλίδες όλων των πινάκων θα πρέπει να πηγαίνω σε κάθε μια επικεφαλίδα και να ορίζω το χρώμα που επιθυμώ αλλάζοντας κάθε φορά την τιμή της ιδιότητας **bgcolor** των ετικετών [<th>](https://www.wlearn.gr/etiketes/etiketa_th.html). Ενώ σε μια σελίδα με χρήση CSS θα χρειαστεί να αλλάξω το χρώμα αυτό μια μόνο φορά και αυτό θα εφαρμοστεί για όλες τις επικεφαλίδες των πινάκων της σελίδας. Παρόμοια μπορώ να ορίσω στυλ, όχι μόνο για στοιχεία μιας σελίδας, αλλά για στοιχεία όλων των σελίδων του Site μου.

**Σύνταξη:**

Στον παρακάτω κώδικα θα δείτε ένα απλό στυλ το οποίο θα χρησιμοποιήσουμε στα παραδείγματα της ενότητας.

body {  
 background-color: blue;  
}

Υπάρχουν **τρεις τρόποι** να ορίσουμε στυλ σε μια σελίδα:

1. ορισμός των στυλ μέσα στην σελίδα (Internal Style Sheet)
2. ορισμός των στυλ σε εξωτερικό αρχείο (External Style Sheet)
3. ορισμός στυλ μέσα στις ετικέτες
4. **Ορισμός των στυλ μέσα στην σελίδα (Internal Style Sheet)**

**Ο πρώτος τρόπος** είναι να ορίσουμε το στυλ στο **τμήμα HEAD** της σελίδας χρησιμοποιώντας την HTML ετικέτα [<style>](https://www.wlearn.gr/etiketes/etiketa_style.html), όπως ο παρακάτω κώδικας:

<html>  
<head>  
<title>Δοκίμασε το</title>  
<meta content="text/html; charset=iso-8859-7" />  
  
**<style type="text/css">  
body {  
background-color: blue;  
}  
</style>**  
</head>  
  
<body>  
Κείμενο...  
</body>  
</html>

Μέσα στην ετικέτα [<style>](https://www.wlearn.gr/etiketes/etiketa_style.html) γράφουμε τα στυλ που θα εφαρμοστούν στην σελίδα.

1. **Ορισμός των στυλ σε εξωτερικό αρχείο (External Style Sheet)**

**Ο δεύτερος τρόπος** είναι να δημιουργήσουμε ένα **εξωτερικό αρχείο στυλ** με επέκταση **.css** στο οποίο γράφουμε τα στυλ που θέλουμε το ένα κάτω απο το άλλο. Η σύνδεση του εξωτερικού αρχείου στυλ και της σελίδας HTML γίνεται με την χρήση της HTML ετικέτας [<link>](https://www.wlearn.gr/etiketes/etiketa_link.html) στο **τμήμα HEAD της HTML σελίδας**, όπως στον παρακάτω κώδικα. Η ετικέτα [<link>](https://www.wlearn.gr/etiketes/etiketa_link.html) εισάγει στην σελίδα τα στυλ που βρίσκονται στο εξωτερικό αρχείο .css

<html>  
<head>  
<title>Δοκίμασε το</title>  
<meta content="text/html; charset=iso-8859-7" />  
**<link type="text/css" rel="STYLESHEET" xhref="mystyle.css" />**  
</head>  
  
<body>  
Κείμενο...  
</body>  
</html>

Με τον δεύτερο τρόπο μπορούμε να εισάγουμε τα στυλ, που περιέχονται σε ένα αρχείο .css, μέσα σε όσες σελίδες html επιθυμούμε, δημιουργώντας έτσι ένα ενιαίο στυλ για τις σελίδες αυτές.

1. **Ορισμός στυλ μέσα στις ετικέτες**

Μπορούμε να ορίσουμε στυλ στις ετικέτες που επιθυμούμε, χρησιμοποιώντας την κοινή ιδιότητα [style](https://www.wlearn.gr/index.php/style-44?task=view&id=26" \t "_blank) της HTML. Η ιδιότητα **style** μπορεί να μπει σχεδόν σε όλες τις HTML ετικέτες της ενότητας **<body>**.

<html>  
<head>  
<title>Δοκίμασε το</title>  
<meta content="text/html; charset=iso-8859-7" />  
</head>  
  
<body>  
Η ετικέτα &lt;ul&gt; εισάγει μια μη αριθμημένη λίστα στην σελίδα μας. Το &lt;ul&gt; είναι τα δύο πρώτα γράμματα από το <em>Unordered List</em>. Η ετικέτα &lt;li&gt; προσθέτει γραμμές στην λίστα. Η ιδιότητα <em **style="color: #228b22;"**>type</em> της ετικέτας &lt;ul&gt; ορίζει το σύμβολο που μπαίνει μπροστά από κάθε γραμμή της λίστας. Οι τιμές που παίρνει η ιδιότητα <em **style="color: #228b22;"**>type</em> είναι οι εξής:  
<em **style="color: #ffa074;"**>disc</em>,  
<em **style="color: #ffa074;"**>circle</em>,  
<em **style="color: #ffa074;"**>square</em>  
</body>  
</html>

**Σύγκριση μεταξύ των τριών τρόπων ορισμού στυλ**

Είναι προφανείς ότι ο δεύτερος τρόπος (**Ορισμός των στυλ σε εξωτερικό αρχείο)** είναι ο πιο πρακτικός για τους εξής λόγους:

* τα στυλ γράφονται σε εξωτερικό αρχείο το οποίο μπορούμε να εισάγουμε σε όσες σελίδες επιθυμούμε δημιουργώντας έτσι ένα ενιαίο στυλ για όλες τις σελίδες του site μας.
* ο πηγαίος κώδικας HTML της σελίδας είναι "καθαρότερος" γιατί δεν περιέχει τα στυλ στο τμήμα head, όπως στον πρώτο τρόπο, αλλά ούτε περιέχει τα στυλ μέσα στις ετικέτες, όπως στον τρίτο τρόπο. Ο "καθαρότερος" κώδικας είναι πιο εύκολα διαχειρίσιμος, αλλά κυρίως "κατεβαίνει" γρηγορότερα στον browser του επισκέπτη, λόγω του μικρότερου σε μέγεθος περιεχομένου.
* το εξωτερικό αρχείο που περιέχει τα στυλ, αποθηκεύεται στην cache μνήμη του browser του επισκέπτη της σελίδας, όταν αυτός ανοίγει την κεντρική σελίδα του site. Έτσι όποια σελίδα και να ανοίξει στην συνέχεια, ο browser θα διαβάσει τα στυλ από την cache μνήμη του, μειώνοντας έτσι τον όγκο δεδομένων που κατεβάζει από τον Server που φιλοξενεί την σελίδα.

**Πηγή:** <https://www.wlearn.gr/index.php/home-css-83>