Κειμενο και γραμματοσειρα

Στην ενότητα αυτή θα δούμε πώς μπορούμε να μορφοποιήσουμε το κείμενο στις σελίδες μας χρησιμοποιώντας CSS ιδιότητες, καθώς και πώς μπορούμε να ορίσουμε μέγεθος, γραμματοσειρά και άλλα χαρακτηριστικά του κειμένου.

**Χρώμα στο κείμενο:**

Μπορούμε να χρωματίσουμε κείμενο με την χρήση της CSS ιδιότητας color. Για παράδειγμα,

p.introduction {  
 color: #FF66CC;  
}

Μπορούμε να ορίσουμε χρώμα με τρεις διαφορετικούς τρόπους:

* με το όνομα του χρώματος, πχ. **red**, **blue**κτλ.
* με την τιμή RGB (Red Green Blue), πχ. **rgb(255,0,0)**
* με το δεκαεξαδικό σύστημα (hex), πχ. **#66FF33**

**Στοίχιση κειμένου:**

Με την CSS ιδιότητα **text-align** ορίζουμε την οριζόντια στοίχιση κειμένου:

* αριστερή στοίχιση (τιμή **left**)
* στο κέντρο (τιμή **center**)
* δεξιά στοίχιση (τιμή **right**)
* πλήρη στοίχιση (τιμή **justify**)

Για παράδειγμα,

p {  
 text-align: right;  
}

**Εμπλουτισμός κειμένου:**

Η ιδιότητα **text-decoration** χρησιμοποιείται για να αφαιρέσουμε ή να προσθέσουμε στο κείμενο οριζόντιες γραμμές αλλά και να το εμπλουτίσουμε με το εφέ του αναβοσβήματος (blinking). Το blinking effect βέβαια, δεν χρησιμοποιείται σχεδόν καθόλου στα σημερινά sites καθώς δεν ταιριάζει στην εμφάνιση και γενικά στην φιλοσοφία των μοντέρνων σελίδων. Αντιθέτως, περισσότερο συχνά χρησιμοποιούμε την ιδιότητα αυτή για να αφαιρέσουμε ή να προσθέσουμε την υπογράμμιση των links. Για παράδειγμα:

a {  
 text-decoration: none;  
}

**Μετασχηματισμός κειμένου σε κεφαλαία (uppercase) ή πεζά (lowercase):**

Με την ιδιότητα **text-transform** μπορούμε να εμφανίσουμε το κείμενο, ανεξάρτητα απο το αρχικό (κείμενο), με κεφαλαίους χαρακτήρες (τιμή **uppercase**), με πεζούς χαρακτήρες (τιμή **lowercase**) ή με κεφαλαίο τον πρώτο χαρακτήρα κάθε λέξης (τιμή **capitalize**). Για παράδειγμα,

h1 {  
 text-transform: uppercase;  
}

**Κείμενο σε δεξιότερη εσοχή:**

Με την CSS μπορούμε να εμφανίσουμε την πρώτη γραμμή του κειμένου σε δεξιότερη εσοχή. Η ιδιότητα που το κάνει αυτό είναι η **text-indent** η οποία σαν τιμή παίρνει το μέγεθος του κενού της εσοχής που θέλουμε να αφήσουμε. Για παράδειγμα,

p {  
 text-indent: 80px;  
}

**Γραμματοσειρά κειμένου:**

Με την CSS ιδιότητα **font-family** ορίζουμε την γραμματοσειρά του κειμένου. Για παράδειγμα,

p {  
 font-family: courier  
}

Μια σημαντική δυνατότητα είναι να ορίζουμε παραπάνω από μια γραμματοσειρά, ώστε αν ο υπολογιστής του χρήστη δεν υποστηρίζει την πρώτη στην σειρά γραμματοσειρά, να εφαρμόζεται η επόμενη κ.ο.κ. Για παράδειγμα,

p {  
 font-family: Tahoma, Arial, "Times New Roman"  
}

Στο στυλ του παραπάνω παραδείγματος είδαμε το **Times New Roman** γράφεται μέσα σε εισαγωγικά. Στην CSS όταν το όνομα μιας γραμματοσειρά αποτελείται από παραπάνω από μια λέξη, τότε αυτό το εσωκλείουμε σε εισαγωγικά.

**Στυλ γραμματοσειράς:**

Με την CSS ιδιότητα **font-style** εμφανίζουμε το κείμενο σε πλάγια μορφή (italics). Οι τιμές που μπορεί να πάρει είναι 3:

* **normal**: όταν θέλουμε να μην εφαρμοστεί κανένα στυλ.
* **italics**: όταν θέλουμε να εμφανίσουμε το κείμενο με πλάγιους χαρακτήρες
* **oblique**: όταν θέλουμε να εμφανίσουμε το κείμενο με λιγότερο πλάγιους χαρακτήρες απ'ότι γίνεται με την τιμή **italics**. Δεν χρησιμοποιείται συχνά.

Για παράδειγμα,

h3 {  
 font-style: italic;  
}

**Μέγεθος γραμματοσειράς:**

Με την CSS ιδιότητα **font-size** ορίζουμε το μέγεθος της γραμματοσειράς. Οι τιμές που παίρνει η ιδιότητα αυτή, μπορεί να είναι απόλυτες ή σχετικές τιμές:

* **Απόλυτες τιμές**: όταν ορίζουμε απόλυτες τιμές, δεν μπορεί ο χρήστης να αλλάξει το μέγεθος του κειμένου της ιστοσελίδας, πράγμα αρνητικό όταν θέλουμε να είναι προσβάσιμη και απο ανθρώπους με προβλήματα όρασης, αν και οι απόλυτες τιμές χρησιμοποιούνται πιο συχνά απο τις σχετικές. Όταν χρησιμοποιούμε τιμές σε pixels (πχ. font-size: 14px;) ή σε em (πχ. font-size: 1.2em;), τότε ορίζουμε απόλυτες τιμές
* **Σχετικές τιμές:**με αυτον τον τρόπο ορίζουμε το μέγεθος του κειμένου σε σχέση με το μέγεθος του στοιχείου στο οποίο βρίσκεται το κείμενο. Στην περίπτωση αυτή ο χρήστης μπορεί να αλλάξει το μέγεθος του κειμένου χρησιμοποιώντας τις επιλογές του browser. Όταν χρησιμοποιούμε τιμές με ποσοστό % (πχ. font-size: 80%) ή τιμές όπως **smaller**(πχ. font-size: smaller) και **larger**(πχ. font-size: larger), τότε ορίζουμε σχετικές τιμές (δείτε τον πίνακα παρακάτω με όλες τις διαθέσιμες τιμές που μπορεί να πάρει η ιδιότητα **font-size**)

Στην περίπτωση που δεν ορίσουμε μέγεθος για το κείμενο της σελίδας μας, τότε η **εξορισμού τιμή** είναι 16px ή 1em (16px = 1em).

Για παράδειγμα,

h1 {  
 font-size: 20px;  
}  
  
p {  
 font-size: 12px;  
}  
  
p.descr {  
 font-size: 1.5em;  
}

h1 {  
 font-size: xx-large;

}  
  
p {  
 font-size: 150%;  
}  
  
p.descr {  
 font-size: large;  
}

**Πηγή:** <https://www.wlearn.gr/index.php/home-css-83>